62022TJ0498_RES
Kohtuasi T‑498/22
(avaldatud väljavõtetena)
Melnichenko
versus
Euroopa Liidu Nõukogu
Üldkohtu (esimene koda laiendatud koosseisus) 26. veebruari 2025. aasta otsus
Ühine välis- ja julgeolekupoliitika – Piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega – Rahaliste vahendite külmutamine – Piirangud liikmesriikide territooriumile lubamisel – Loetelu isikutest, üksustest ja asutustest, kelle suhtes kohaldatakse rahaliste vahendite ja majandusressursside külmutamist ning liikmesriikide territooriumile lubamise piiranguid – Hageja nime loetellu kandmine ja jätmine – Mõiste „seotus“ – Otsuse 2014/145/ÜVJP artikli 2 lõike 1 lõpuosa – Õigusvastasuse vastuväide – Hindamisviga – Põhiõigused – Proportsionaalsus
Institutsioonide aktid – Põhjendamine – Kohustus – Ulatus – Piiravad meetmed seoses olukorraga Ukrainas – Teatavate isikute ja üksuste rahaliste vahendite külmutamine seoses olukorraga Ukrainas – Kohustus tuua põhjendustes välja eriomased ja konkreetsed asjaolud, mis nimetatud meedet õigustavad – Otsus, mis on tehtud huvitatud isikule teadaolevas kontekstis, mis võimaldab tal mõista tema suhtes võetud meetme ulatust
(ELTL artikli 296 teine lõik; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 33–41)
Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamine – Kaitseõigused – Kohustus teavitada süüstavatest asjaoludest – Esialgne otsus, millega jäeti hageja nimi nende isikute loetellu, keda need meetmed puudutavad – Isiklikult teatavaks tegemata jätmine – Üllatusmoment – Õiguse olla ära kuulatud rikkumine – Puudumine
(Euroopa Liidu põhiõiguste harta, artikkel 41; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 49–51)
Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Vaidlustatud otsusele lisatud loetellu kantud isikuga seotud isik, üksus või asutus – Õiguskindluse põhimõtte austamine, mis nõuab, et õigusnormid oleksid selged ja täpsed ning nende tagajärjed oleksid ettenähtavad
(ELL artikli 21 lõike 2 punkt c; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811, artikli 2 lõige 1; nõukogu määrused nr 269/2014, 2022/878, 2022/1529, 2023/571 ja 2023/806, artikli 3 lõige 1)
(vt punktid 60 ja 65–69)
Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Vaidlustatud otsusele lisatud loetellu kantud isikuga seotud isik, üksus või asutus – Mõiste „seotus“ – Ühised huvid – Usaldusfondi käsutuses oleva vara omandi- või kontrolliõigus – Majandussidemed
(Nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811, artikli 2 lõige 1; nõukogu määrused nr 269/2014, 2022/878, 2022/1529, 2023/571 ja 2023/806, artikli 3 lõige 1)
(vt punktid 62–64 ja 97–102)
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute ja üksuste suhtes kasutatud põhjenduste paikapidavust – Hindamisviga – Puudumine
(Euroopa Liidu põhiõiguste harta, artikkel 47; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811, artikli 2 lõige 1; nõukogu määrused nr 269/2014, 2022/878, 2022/1529, 2023/571 ja 2023/806, artikli 3 lõige 1)
(vt punktid 72–74 ja 92–96)
Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Hageja vaidlustatud otsusele lisatud loetellu kandmine seotuse tõttu mõne teise sellesse loetellu kantud isikuga – Üldkättesaadavad dokumendid – Tõendusjõud – Tõendite vaba hindamise põhimõte
(Nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 78 ja 82–87)
Ühine välis- ja julgeolekupoliitika – Piiravad meetmed seoses olukorraga Ukrainas – Keeld riiki siseneda ja seda läbida ning teatavate isikute ja üksuste rahaliste vahendite külmutamine seoses olukorraga Ukrainas – Õiguse eraelu austamisele, õiguse omandile ja liidus vaba liikumise õiguse piirang – Lubatavus – Tingimused
(Euroopa Liidu põhiõiguste harta, artikkel 7, artikli 17 lõige 1 ja artikkel 45; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 107–111)
Ühine välis- ja julgeolekupoliitika – Piiravad meetmed seoses olukorraga Ukrainas – Teatavate isikute ja üksuste rahaliste vahendite külmutamine seoses olukorraga Ukrainas – Õiguse era- ja perekonnaelu austamisele ja õiguse omandile piirang – Proportsionaalsuse põhimõtte rikkumine – Puudumine
(Euroopa Liidu põhiõiguste harta, artiklid 7 ja 17 ning artikli 52 lõige 1; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 112–119)
Ühine välis- ja julgeolekupoliitika – Piiravad meetmed seoses olukorraga Ukrainas – Keeld riiki siseneda ja seda läbida ning teatavate isikute ja üksuste rahaliste vahendite külmutamine seoses olukorraga Ukrainas – Liidus vaba liikumise õiguse piirang – Proportsionaalsuse põhimõtte rikkumine – Puudumine
(Euroopa Liidu põhiõiguste harta, artikkel 45 ja artikli 52 lõige 1; nõukogu otsus 2014/145/ÜVJP, muudetud otsustega (ÜVJP) 2022/883, (ÜVJP) 2022/1530, (ÜVJP) 2023/572 ja (ÜVJP) 2023/811; nõukogu määrused nr 269/2014, 2022/878, 2022/1529, 2023/571 ja 2023/806)
(vt punktid 116 ja 119)
Kokkuvõte
Üldkohus jättis oma otsusega rahuldamata Aleksandra Melnichenko tühistamishagi aktide peale, millega Euroopa Liidu Nõukogu kandis tema nime 2022. aasta juunis (
1
) nende isikute ja üksuste loetellu, kelle suhtes kohaldatakse piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ning seejärel jättis tema nime 2022. aasta septembris (
2
) ning märtsis ja aprillis 2023 (
3
) sellesse loetellu. Kuna hageja on liikmesriigi kodanik, võimaldas see kohtuasi Üldkohtul täpsustada liidu kodanike vaba liikumise õiguse piiramise tingimusi, selgitades eelkõige EL lepingu, EL toimimise lepingu ja Euroopa Liidu põhiõiguste harta (edaspidi „harta“) asjakohaste sätete omavahelist suhet, kui selle vabaduse piirangud on kehtestatud ühise välis- ja julgeolekupoliitika (ÜVJP) raames.
See kohtuotsus tehti seoses rea piiravate meetmetega, mille liit kehtestas 24. veebruaril 2022 Venemaa Föderatsiooni alustatud Ukraina vastu suunatud sõjalise agressiooni tagajärjel. Hageja rahalised vahendid ja majandusressursid külmutati põhjusel, et ta on seotud isikuga, kelle nimi on kantud kõnealusesse loetellu seetõttu, et ta on juhtiv ettevõtja, kuna ta tegutseb majandussektoris, mis on Krimmi annekteerimise ja Ukraina destabiliseerimise eest vastutava Venemaa Föderatsiooni valitsuse jaoks oluliseks tuluallikaks (
4
).
Hageja põhjendas oma hagi eelkõige sellega, et rikutud on tema õigust liikmesriikide territooriumil vabalt liikuda, mis on sätestatud harta artikli 45 lõikes 1.
Üldkohtu hinnang
Üldkohus tuletas kõigepealt meelde, et vastavalt harta artikli 52 lõikele 2 teostatakse hartaga tunnustatud õigusi, mis rajanevad aluslepingute teiste osade sätetel – käesoleval juhul ELTL artikli 20 lõike 2 punkt a ja ELTL artikkel 21 –, neis määratletud tingimustel ja piires. ELTL artikli 21 lõike 1 kohaselt teostatakse õigust vabalt liikuda ja elada liikmesriikide territooriumil, kui aluslepingutega ja nende rakendamiseks võetud meetmetega kehtestatud piirangutest ja tingimustest ei tulene teisiti. Kuna see reservatsioon hõlmab ka EL lepingut ja selle rakendussätteid, võib ÜVJP valdkonna õigusaktidega, nagu vaidlustatud aktid, piirata harta artikli 45 lõikes 1 sätestatud liidu kodanike õigust vabalt liikuda ja elada.
Selleks et harta artikli 45 lõikes 1 sätestatud õiguse teostamise piirangud oleksid liidu õigusega kooskõlas, peab seda õigust siiski olema piiratud seadusega, need peavad arvestama selle õiguse olemust, järgima liidu poolt tunnustatud üldist huvi pakkuvat eesmärki ega tohi olla ebaproportsionaalsed (
5
).
Kõnesolevas asjas tõdes Üldkohus esiteks, et vaidlustatud aktidest tulenevalt on hageja õigust vabalt liikuda liikmesriikide territooriumil piiratud seadusega, kuna piirangud on sätestatud aktides, mis on eelkõige üldkohaldatavad (
6
) ja millel on liidu õiguses selge õiguslik alus (
7
).
Teiseks märkis Üldkohus, et kõnealused piirangud arvestavad hageja õiguse vabalt liikuda liikmesriikide territooriumil olemust. Vastavalt muudetud otsuse 2014/145 artikli 1 lõikele 2 järgivad need piirangud rahvusvahelise õiguse põhimõtet, mille kohaselt ei saa riik keelata oma kodanikel oma territooriumile siseneda ja seal viibida. Kõnealused loetelud vaadatakse korrapäraselt läbi, et kustutada nende isikute nimed, kes ei vasta enam loetellu kandmise kriteeriumidele (
8
). Need piirangud ei sea seda õigust kui sellist kahtluse alla, kuna nende tagajärjel peatatakse teatavate isikute puhul see õigus ajutiselt eritingimustel ja nende isikliku olukorra tõttu.
Kolmandaks nentis Üldkohus proportsionaalsuse hindamise raames ühelt poolt, et kõnealused piirangud on sobivad ÜVJPga taotletava üldise huvi eesmärgi saavutamiseks (
9
), st surve avaldamiseks Venemaa ametivõimudele, et nad lõpetaksid Ukrainat destabiliseeriva tegevuse ja poliitika.
Teiselt poolt tõdes Üldkohus, et hageja ei ole tõendanud, et nõukogu võis kaaluda vähem piiravate, kuid sama sobivate meetmete võtmist kui need, mis on ette nähtud. Ta tuletas veel meelde, et kõnealuste piiravate meetmete suhtes on kohaldatav erandite kord, mis lubab liikmesriikidel kehtestatud meetmetest erandeid teha, kui reisimine on õigustatud seoses kiireloomuliste humanitaarvajadustega (
10
). Seega, arvestades nende meetmetega taotletavate eesmärkide tähtsust, ei ole kõnealused piirangud ilmselgelt ebaproportsionaalsed. Eeltoodut arvestades järeldas Üldkohus, et kõnealused piirangud vastavad harta artikli 52 lõike 1 tingimustele.
Seda järeldust arvestades lükkas Üldkohus tagasi ka hageja argumendi, mis käsitles tema tuletatud õigust elada mõnes liikmesriigis, et tagada oma väikelaste riigis elamise õiguse kasutamine (
11
). Sellele argumendile ei saa tulemuslikult tugineda, kuna hagejal on iseseisev õigus liikmesriikide territooriumil vabalt liikuda ja elada ning selle iseseisva õiguse piirangut peeti põhjendatuks.
Lõpuks lükkas Üldkohus osas, milles hageja tugineb oma laste olukorra ebakindlusele, et tõendada tema enda õiguse liidus vabalt liikuda piirangu väidetavat ebaproportsionaalsust, selle argumendi põhjendamatuse tõttu tagasi, tuletades samas meelde liikmesriigi ametiasutuste kohustust tõlgendada otsuse 2014/145 sätteid, mis käsitlevad humanitaarkaalutlustel tehtavaid erandeid, lähtudes harta artikli 24 lõikest 2 ja võttes arvesse lapse huve.
(
1
)	Nõukogu 3. juuni 2022. aasta otsus (ÜVJP) 2022/883, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 153, lk 92), ja nõukogu 3. juuni 2022. aasta rakendusmäärus (EL) 2022/878, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 153, lk 15) (edaspidi koos „esialgsed aktid“).
(
2
)	Nõukogu 14. septembri 2022. aasta otsus (ÜVJP) 2022/1530, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 239, lk 149), ja nõukogu 14. septembri 2022. aasta rakendusmäärus (EL) 2022/1529, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 239, lk 1) (edaspidi koos „2022. aasta septembri loeteludesse jätmise aktid“).
(
3
)	Nõukogu 13. märtsi 2023. aasta otsus (ÜVJP) 2023/572, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75 I, lk 134), ja nõukogu 13. märtsi 2023. aasta rakendusmäärus (EL) 2023/571, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 75 I, lk 1) (edaspidi koos „2023. aasta märtsi loeteludesse jätmise aktid“); nõukogu 13. aprilli 2023. aasta otsus (ÜVJP) 2023/811, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 101, lk 67), ning nõukogu 13. aprilli 2023. aasta rakendusmäärus (EL) 2023/806, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2023, L 101, lk 1) (edaspidi koos „2023. aasta märtsi ja aprilli loeteludesse jätmise aktid“).
(
4
)	Vt nõukogu 17. märtsi 2014. aasta otsuse 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2014, L 78, lk 16), mida on muudetud nõukogu 25. veebruari 2022. aasta otsusega (ÜVJP) 2022/329, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 50, lk 1), artikli 2 lõike 1 punktid a ja g ning nõukogu 17. märtsi 2014. aasta määruse (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2014, L 78, lk 6), mida on muudetud nõukogu 25. veebruari 2022. aasta määrusega (EL) 2022/330, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 51, lk 1), artikli 3 lõike 1 punktid a ja g.
(
5
)	Harta artikli 52 lõige 1.
(
6
)	Muudetud otsus 2014/145 ja muudetud määrus nr 269/2014.
(
7
)	ELL artikkel 29 ja ELTL artikkel 215.
(
8
)	Muudetud otsuse 2014/145 artikkel 6.
(
9
)	ELL artikli 21 lõike 2 punktid b ja c.
(
10
)	Muudetud otsuse 2014/145 artikli 1 lõige 6.
(
11
)	19. oktoobri 2004. aasta kohtuotsus Zhu ja Chen (C‑200/02, EU:C:2004:639, punkt 46).